बंगाल की खाड़ी
विश्व के सबसे बड़े बंदरगाहों में से कुछेक— चटगांव बांग्लादेश में, तथा चेन्नई बंदरगाह भारत में— इसी खाड़ी में स्थित हैं। इनके अलावा अन्य बड़े बंदरगाह नगरों में मोंगला, कलकत्ता (पश्चिम बंगाल एवं भारत की पूर्व राजधानी) तथा यंगून, बर्मा का सबसे बड़ा शहर एवं पूर्व राजधानी, आते हैं। अन्य भारतीय बंदरगाहों में काकीनाडा, पॉण्डीचेरी, पारादीप एवं विशाखापट्टनम भी हैं।
काक्स बाजार
काक्स बाजार (Cox's Bazar ; ) बांग्लादेश का एक नगर है। यह बांग्लादेश के दक्षिणी भाग में स्थित काक्स बाजार जिले का मुख्यालय, मत्स्य पत्तन, और पर्यटन केन्द्र भी है। यह अपने लम्बे, सुन्दर, बालू से भरे, प्राकृतिक समुद्रतट के लिए प्रसिद्ध है। यह चटगाँव से १५० किमी दक्षिण में स्थित है। कॉक्स बाजार को 'पानोवा' भी कहते हैं जिसका शाब्दिक अर्थ 'पीला फूल' है। इसका एक दूसरा प्राचीन नाम 'पालंकी' है।